## На основу чл.69. и 72. Закона о јавним набавкама (’’Службени гласник Републике Србије’’, број 116/08)

## ЈАВНО ПРЕДУЗЕЋЕ АЕРОДРОМ ‘’НИКОЛА ТЕСЛА’’

**11180 Београд 59**

објављује јавни позив за прикупљање понуда у отвореном поступку бр. 18/2010

за набавку добара

**”КАНЦЕЛАРИЈСКИ МАТЕРИЈАЛ”**

#### по партијама и то:

Партија 1 Рисован папир

Партија 2 Табулири

Партија 3 Канцеларијски прибор

Партија 4 Блоковска роба

Партија 5 Тонери за фотокопир и факс апарате и рибони

Партија 6 Тонери за штампаче

Предмет јавне набавке ближе је одређен у конкурсној документацији.

Право учешћа у поступку јавне набавке има понуђач који испуњава услове прописане одредбама члана 44. Закона о јавним набавкама.

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. конкурсне документације.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. конкурсне документације. У случају да у понуди нису приложени сви потребни докази таква понуда сматраће се неисправном.

Наручилац ће одбити понуде које нису у складу са Законом о јавним набавкама, овим јавним позивом и конкурсном документацијом.

Понуде са варијантама нису дозвољене.

Наручилац ће у складу са чланом 52. Закона о јавним набавкама извршити избор најповољније понуде применом критеријума **најнижа понуђена цена.**

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од 500,00 дин. (плус ПДВ),на жиро рачун Наручиоца број: 125-1721427-98 Piraeus банка, сврха уплате: конкурсна докуметација „КАНЦЕЛАРИЈСКИ МАТЕРИЈАЛ“ – ПО ПАРТИЈАМА бр. 18/2010;
* Пословна идентификација предузећа;
* Потврда о извршеној регистрацији за ПДВ ( уколико је Понуђач обвезник ПДВ-а);
* Извод из Агенције за привредне регистре;
* Овлашћењезапреузимање конкурсне документације.

Ј.П. Аеродром "Никола Тесла" ће по добијању потребних података испоставити рачун за уплаћени износ из јавног позива за прикупљање понуда и доставити га поштом понуђачима.

Конкурсна документација може се преузети у просторијама Сектора јавних набавки Ј.П. Аеродрома “Никола Тесла” ,11180 Београд 59, радним данима од 09 до 15 часова, почев од дана оглашавања у "Службеном гласнику" Републике Србије. На наведеној адреси може се извршити увид у конкурсну документацију. На писмени захтев понуђача, Наручилац ће конкурсну документацију доставити поштом.

Понуде се припремају и подносе у складу са јавним позивом и конкурсном документацијом. Понуду је потребно доставити у писаном облику, у затвореној коверти на адресу :

#### Ј.П. АЕРОДРОМ ”НИКОЛА ТЕСЛА”

#### 11180 БЕОГРАД 59

**АРХИВА АНТ-а**

**КОМИСИЈА ЗА ЈАВНУ НАБАВКУ**

**”КАНЦЕЛАРИЈСКИ МАТЕРИЈАЛ”** **БР.18/2010 по партијама**

**СА НАЗНАКОМ ЗА КОЈЕ ПАРТИЈЕ ЈЕ ПОДНЕТА ПОНУДА**

На предњој страни коверте обавезно написати текст **„ПОНУДА - НЕ ОТВАРАЈ“,** а наполеђини коверте читко уписати назив и адресу понуђача и називе и бројеве понуђених партија. Понуду доставити у затвореној коверти у року од 30 дана од дана објављивања јавног позива у "Службеном гласнику" Републике Србије, а најкасније до 12:00 часова последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране наручиоца до 10:00 часова првог следећег радног дана. Неблаговремене понуде ће се, по окончању поступка отварања понуда, вратити неотворене понуђачу, са назнаком да су поднете неблаговремено.

Јавно отварање понуда, уз присуство овлашћених представника понуђача, биће спроведено последњег дана рока за подношење понуда у Салону “Београд” на Аеродрому “Никола Тесла” (везни део Пристанишне зграде) у 12:30 часова.

Право учешћа на отварању понуда имају само овлашћени представници понуђача, што ће доказати предајом потписаног и овереног пуномоћја, искључиво у оригиналу. Факсови или фотокопије се неће уважити.

Рок за доношење одлуке о избору најповољније понуде је 30 дана од дана јавног отварања понуда. Наручилац ће одлуку, у року од три дана од дана доношења, доставити свим понуђачима.

Особа за контакт у вези са овим јавним позивом, а до преузимања конкурсне документације је **Владимир Милићевић, тел. 011-209-7006.**